Tiiu Aro

Tiiu Aro (sündinud 18. juunil 1952 Kuressaares, tollase nimega Kingissepas) on eesti arst ja poliitik. 

Tiiu Aro lõpetas 1976. aastal Tartu Riikliku Ülikooli. Ta on töötanud Tartu linna onkoloogiadispanseris arsti ja osakonnajuhatajana ning olnud Tartu naistekliiniku peaarst.

Aastatel 1996–1999 oli Tiiu Aro Eesti sotsiaalminister, esindades Eesti Koonderakonda (Tiit Vähi kolmandas valitsuses (2. detsember 1996 kuni 17. märts 1997) ja Mart Siimanni valitsuses (17. märts 1997 kuni 25. märts 1999)).

Aastatel 1999–2009 oli Tiiu Aro Tervisekaitseinspektsiooni peadirektor ja 2010–2017 Tervisekaitseinspektsiooni, Tervishoiuameti ja Kemikaalide teabekeskuse ühendamisel loodud Terviseameti peadirektor. 

Alates 23. oktoobrist 2017 on Tiiu Aro Eesti Reformierakonna liige. Aastatel 2017 kuni 2021 oli ta Saaremaa vallavolikogu esimees, esimene Saaremaa valla ajaloos.

Riigikogu liikme Johannes Kerdi volituste lõppemise järel tema surma tõttu 4. märtsil 2021 asus Tiiu Aro 6. märtsil 2021 tööle XIV Riigikogu liikmena. Ta oli Riigikogu sotsiaalkomisjoni liige. Tema volitused lõppesid 18. juulil 2022, kui ametisse astus Kaja Kallase teine valitsus.

Tunnustus
 2018 Tartu Ülikooli Kliinikumi preemia

Isiklikku 
Tiiu Aro on abielus endise Riigikogu liikme, ajakirjaniku ja juristi Tõnu Kõrdaga. Varem olnud abielus kardioloogi ja kardiokirurgi Toomas Aroga.

Viited

Eesti Koonderakonna poliitikud
Eesti sotsiaalministrid
Eesti riigiametnikud
Eesti arstid
Tartu Ülikooli arstiteaduskonna vilistlased
XIV Riigikogu liikmed
Sündinud 1952